Долбоор

Кыргыз Республикасынын Өкмөтүнүн

2014-жылдын «\_\_\_»\_\_\_\_\_\_\_\_\_\_\_\_ №\_\_\_\_

токтому менен бекитилген

**Химиялык заттардын/аралашмалардын коркунучтарын классификациялоо тутуму жөнүндө жана коркунуч тууралуу маалымдоо элементтерине: маркалоого жана Коопсуздук паспортуна карата талаптар жөнүндө жобо**

**1. Жайылтылуучу жактар**

Бул токтомдун күчү төмөнкүлөргө жайылтылбайт:

* казыла элек абалдагы пайдалуу кендерге;
* ветеринардык багыттагы даяр дары-дармек каражаттарына жана даяр препараттарга;
* парфюмердик-косметикалык продукцияга;
* нурлануунун болушу менен шартталган классификациялоо, маркалоо жана коркунучтар жөнүндө маалымдоо жагынан ион нурлары чыгарылышынын булагы болуп саналган химиялык продукцияга (анын ичинде мындай продукциянын калдыктарына);
* тамак-аш продукциясына, биологиялык активдүү кошумчаларга жана тамак-аш кошумчаларына, ошондой эле мал үчүн даяр тоюттарга;
* иштөө процессинде өзүнүн химиялык тутумун жана агрегаттык абалын өзгөртпөгөн, ажыроо жана кычкылдануу процесстерине дуушарланбаган, чаңды, бууну жана аэрозолду пайда кылбаган, коркунучтуу химиялык заттарды камтыган, адамдын өмүрүнө жана саламаттыгына, малдын, өсүмдүктөрдүн жашоосуна жана ден соолугуна, айлана-чөйрөгө, мүлккө терс таасир эткен буюмдардын курамындагы продукцияга;
* химиялык продукцияны өндүрүүнүн жана керектөөнүн калдыктары, анын ичинде эгерде алар кайра иштетилбесе, ошондой эле Кыргыз Республикасынын рыногуна келип түшпөсө,
* Кыргыз Республикасынын бирдиктүү бажы аймагы аркылуу бажы транзитинин жол-жоболорунун таасирине дуушарланбаган химиялык продукцияга.

**2. Негизги түшүнүктөр жана аныктамалар**

коркунучтуулук белгиси (пиктограмма) – химиялык продукциянын коркунучтуулугу жөнүндө так маалыматты берген графикалык сүрөт, анда продукциянын коркунучтуулугунун түрүнө жана классына жараша коркунучтуулук символдорунун бири плюс рамка, фон же түс сыяктуу башка графикалык элементтер түшүрүлгөн;

химиялык заттарды классификациялоо – ГМТнын негизинде коркунучтуулук критерийлерине ылайык заттарды коркунучтун конкреттүү классына (чакан классына, тибине) кошуу;

коркунучтун кыскача мүнөздөмөсү - стандартуу фразалардын топтому, алар продукциянын коркунучтуулугунун категориясын жана бул коркунучтун даражасын белгилөөгө мүмкүндүк берет;

коркунучтун критерийлери – химиялык продукциянын абалынын сандык жана (же) сапаттык белгилери, алардын негизинде коркунучтуу таасирдин түрүнө жана деңгээлине баа түзүлөт;

химиялык продукцияны жүгүртүү – продукциянын жашоо циклинин стадиялары, ал аны өндүрүүнү, ташууну, сактоону, колдонууну, жоюуну (жок кылууну, утилдештирүүнү) жана соодалоону, өлкөнүн аймагында жүгүртүүнү (ташып келүүнү, ташып чыгууну жана транзитти) камтыйт;

химиялык продукциянын коопсуздук паспорту (мындан ары – Коопсуздук паспорту) – белгиленген формадагы документ, ал химиялык продукциянын коркунучтуу касиеттери жөнүндө маалыматтарды, мындай продукцияны жасап-чыгаруучулар (берүүчүлөр, импорттоочулар) жөнүндө маалыматты, химиялык продукцияны коопсуз жүгүртүүнү камсыз кылуу үчүн алдын алуу чараларын жана коопсуздук талаптарын камтыйт;

химиялык продукциянын эскертүүчү маркалоосу (мындан ары – эскертүүчү маркалоо) – маалыматтын курамдык бөлүгү, ал маалыматтардын (кыскача текст, айрым графикалык/түстүү символдор жана алардын комбинациялары түрүндө) комплексин билдирет, ал продукцияга жана/же таңгакка жазылат;

пирофордук химиялык продукция – чакан санда болсо да абага аралашкандан кийин 5 мүнөттүн ичинде тутанып кетиши мүмкүн болгон продукция;

пирофордук суюктуктар – чакан санда болсо да абага аралашкандан кийин беш мүнөттүн ичинде тутанып кетиши мүмкүн болгон суюктуктар, анын ичинде аралашмалар жана эриткичтер

сигналдык сөз – химиялык продукциянын коркунуч даражасына көңүл буруу үчүн колдонулуучу сөз;

токсиндүүлүк - – химиялык заттардын механикалык эмес жол менен биологиялык системаларга таасир этип, алардын бузулушун же өлүмүн пайда кыла турган касиети (кудурети), токсиндүүлүк токсиндүү заттын орточо өлүм дозасына же орточо өлүм концентрациясына тескери чоңдук катары эсептелүүчү токсикометрикалык көрсөткүч болуп саналат;

химиялык продукция – химиялык зат же химиялык заттардын аралашмасы (кошулмасы);

өзгөрмө курамдагы химиялык продукция (мындан ары – ӨКХП) – көп компоненттүү химиялык продукция, ал үзгүлтүксүз өндүрүштүк процесстин жүрүшүндө химиялык же физикалык-химиялык айлануулардын натыйжасы болуп саналат, анын компоненттик курамы төмөнкүлөргө байланыштуу белгилениши мүмкүн эмес:

- курамды сапаттык жана сандык жактан аныктоо методологиялык жактан татаал;

- сапаттык жана сандык курам өзгөрүлмөлүү жана/же чаржайыт мүнөзгө ээ;

суу чөйрөсүндө өтө токсиндүү химиялык продукция – кыска мөөнөттүү таасир эткен учурда организмге зыян келтирген продукция;

химиялык зат – табигый абалда турган же ар кандай өндүрүштүк процесстин натыйжасында алынган химиялык элементтер жана/же алардын кошулмалары, анын ичинде стабилдүүлүктү камсыз кылуу үчүн зарыл болгон ар кандай кошумча жана алуу процесси менен шартталган ар кандай аралашмалар, бирок буга заттын стабилдүүлүгүн бузбастан же анын курамын өзгөртпөстөн бөлүп алууга мүмкүн болгон ар кандай аралашма кирбейт; химиялык зат 80% (масса боюнча) жана андан ашык концентрацияда болгон продукция химиялык заттарга кирет, мында калган 20% (масса боюнча) же андан азы аралашмалар жана (же) кошумчалар деп эсептелет;

өнөкөт токсиндүүлүк – токсиндүүлүктүн түрү, ал көп эсе жана/же узакка таасир эткен учурда жандуу организмдин ооруп калышына жана/же өлүмүнө алып келет;

өнөкөт токсиндүүлүк ушул зат таасир эткен учурда суу организмдери үчүн зыяндуу кесепеттерди пайда кылуучу ушул затка мүнөздүү касиетти билдирет, ал организмдин жашоо циклине ылайык аныкталат.

**3. Химиялык продукцияны коркунучтуу касиеттери боюнча классификациялоо**

3.1. Химиялык продукцияны классификациялоону химиялык продукцияны жасап-чыгаруучу (жасап-чыгаруучу ыйгарым укук берген жак), импорттоочу жүргүзөт.

3.2. Химиялык продукцияны коркунучтуу касиеттери боюнча химиялык продукциянын классификациясынын критерийлери «Химиялык продукциянын коркунучтуулук классификациясы. Жалпы талаптар» ГОСТ 32419-2013 Мамлекеттер аралык стандартына ылайык жүргүзүлөт:

* химиялык заттардын же ӨКХПнын коркунучтуу касиеттери жөнүндө маалыматтарды;
* ГМТга ылайык аныкталган критерийлерге шайкештиги жагынан химиялык продукцияны изилдөөнүн (сыноонун) натыйжасында алынган коркунучтуу касиеттер жөнүндө маалыматтарды.

3.3. Химиялык продукция, анын коркунучтуу экендиги физикалык-химиялык касиеттери менен шартталган, “Коркунучтуулугу физикалык-химиялык касиеттери боюнча химиялык продукциянынын классификациясы. Жарылуучу химиялык продукциянын сыноо методдору” Мамлекеттер аралык стандартка ГОСТ 32421-2013 ылайык шартталган химиялык продукция:

* жарылуучу химиялык продукция;
* басым астындагы газдар;
* тутануучу газ түрүндөгү химиялык продукция (тутануучу газ);
* аэрозоль идишиндеги тутануучу химиялык продукция;
* тутануучу (күйүүчү) суюктук;
* катуу абалда болгон тутануучу химиялык продукция;
* өзүнөн өзү ажыроочу (өз алдынча реактивдүү) химиялык продукция;
* пирофордук химиялык продукция;
* өз алдынча ысып кетүүчү химиялык продукция (буга пирофордук химиялык продукция кирбейт);
* сууга кошулганда коркунучтуу химиялык продукция;
* кычкылдануучу химиялык продукция;
* органикалык пероксиддер;
* коррозиялык активдүүлүгү бар химиялык продукция.

3.4. «Организмге таасир этүү боюнча аралашма химиялык продукциянын коркунучтуулук классификациясы» 32423-2013 Мамлекеттер аралык стандарты боюнча адамдын өмүрүнө жана ден соолугуна коркунучту билдирген химиялык продукция:

* организмге таасири жагынан өтө токсиндүүлүгү бар;
* теринин оюлуп кетишин (некроз)/дүүлүгүшүн пайда кылган;
* көздүн олуттуу бузулушун/көздүн дүүлүгүшүн пайда кылган;
* сенсибилизациялык таасир эткен;
* мутагендик касиети бар (мутагендер);
* канцерогендик касиети бар (канцерогендер);
* репродуктивдүү функцияга таасир эткен;
* бир жолу жана кыска мөөнөттүү таасир эткенде бута-органдарга жана/же тутумдарга ылгаган токсиндүүлүгү бар;
* көп жолу же узак таасир эткенде бута-органдарга жана/же тутумдарга ылгаган токсиндүүлүгү бар;
* желдетүү учурунда коркунучту билдирген.

3.5. “Айлана-чөйрө үчүн коркунучту билдирген химиялык продукцияны сыноо ыкмалары. Саркынды сууларды моделдөө ыкмасынын биологиялык ажырашына баа берүү» ГОСТ 32370-2013 Мамлекеттер аралык стандартына ылайык айлана-чөйрө үчүн коркунучту билдирген химиялык продукция:

* озон катмарын бузуучу химиялык продукция;
* суу чөйрөсүндө өтө токсиндүүлүгү бар химиялык продукция;
* суу чөйрөсүндө өнөткөт токсиндүүлүгү бар химиялык продукция:

а) биоаккумуляцияга кудурети бар;

б) ажыроо жана трансформациялоо процесстерине байымдуу (туруктуулук/персистентность) .

3.6. Эгерде химиялык продукциянын курамында озон катмарын бузуучу химиялык заттардын тизмесиндеги заттардын бирөө эле бар болсо, ал озон катмарын бузуучу продукцияга кирет. Озон катмарын бузуучу химиялык заттардын тизмеси «Озон картамарын коргоо жөнүндө» КР Мыйзамы жана Кыргыз Республикасы тарабы болуп саналган жана мыйзамдарда белгиленген тартипте күчүнө кирген тиешелүү эл аралык келишимдер менен аныкталат.

3.7. Коркунучтуу касиеттери боюнча химиялык продукциянын классификациясынын критерийлери «Химиялык продукциянын коркунучтуулук классификациясы. Жалпы талаптар» ГОСТ 32419-2013 Мамлекеттер аралык стандартында аныкталган жана изилдөөлөрдүн (сыноолордун) натыйжасында алынган же эсептик ыкмалар менен алынган колдо болгон маалыматтардын негизинде жүргүзүлөт.

3.8. Жасап-чыгаруучулар (жасап-чыгаруучу ыйгарым укук берген жактар) жана импорттоочулар химиялык продукциянын химиялык курамын жана коркунучтуу касиеттерин аныктоо үчүн жалпы кабыл алынган эл аралык номенклатурада кабыл алынган химиялык заттар жөнүндө маалыматтарды жана CAS номерлерин (бар болсо) колдонот. Жаңы химиялык заттар үчүн курам жана коркунучтуу касиеттер жөнүндө маалыматтар лабораториялык изилдөөлөрдүн Протоколу менен аныкталат.

3.9. Химиялык продукциянын коопсуздугу тууралуу Паспортто коркунучтун аныкталган классы (подклассы, тиби) көрсөтүлөт

3.10. Аралашмаларды коркунучтуу касиеттери боюнча классификациялоо төмөнкүдөй принциптерге ылайык жүргүзүлөт:

* бүтүндөй алганда аралашма боюнча изилдөөлөрдүн (сыноолордун) маалыматтары бар болгон учурда классификациялоо ушул маалыматтардын негизинде жүргүзүлөт;
* бүтүндөй алганда аралашма боюнча изилдөөлөрдүн (сыноолордун) маалыматтары жок болгон учурда интерполяция же экстраполяция ыкмалары (классификацияланып жатканга окшош аралашма боюнча колдо болгон маалыматтарды колдонуу менен баа берүү ыкмасы) колдонулат;
* бүтүндөй алганда аралашма боюнча изилдөөлөрдүн (сыноолордун) маалыматтары жок болгон учурда жана интерполяция же экстраполяция принциптерин колдонууга боло турган маалымат жок болгон учурда классификациялоо үчүн аралашманын айрым компоненттери боюнча маалыматтарды негизинде коркунучтуулукка баа берүү ыкмасы колдонулат.

3.11. ӨКХПны билдирген аралашмаларды классификациялоо учурунда төмөнкүлөр зарыл:

* тиешелүү химиялык продукцияга техникалык документацияга ылайык химиялык продукциянын курамында компоненттин (химиялык заттын) камтылган санынын интервалынын жогорку чегин пайдалануу;
* химиялык продукциянын компоненттик курамы жөнүндө маалыматтар жок болгон учурда классификациялоо изилдөөлөрдүн (сыноолордун) негизинде жүргүзүлөт.

3.12. Эгерде аралашманын курамына мурда анын курамына кирбеген жана коркунучтуу касиеттерге ээ болгон же ээ болушу мүмкүн болгон бир же бир нече химиялык зат кошулган болсо, аралашма коркунучтуу касиеттер боюнча классификациялоо жол-жобосунан кайрадан өтүүгө тийиш.

3.13. Эгерде химиялык продукциянын курамына кирген химиялык заттардын топтолушунун өзгөрүүсү же алардын баштапкы топтолушуна карата ӨКХП жол берилген сандан ашып кетсе, химиялык продукциянын курамы өзгөргөн учурда ал кайрадан классификацияланууга тийиш.

**4. Химиялык продукциянын коркунучтуу касиеттери жөнүндө маалымдаган химиялык продукциянын маркалоосуна карата талаптар**

4.1. Эскертүүчү маркалоо маркалоонун төмөнкүдөй элементтерин камтууга тийиш:

- химиялык продукциянын идентификациялык маалыматтары (продукциянын аталышы жана белгилениши, анын ичинде соодадагы аталышы, продукциянын курамы жөнүндө маалыматтар жана конкреттүү химиялык продукцияны рынокто жүгүртүлүп жаткан башка химиялык продукциядан бир жактуу айырмалоого мүмкүндүк берген башка маалыматтар);

- уюм (жак) жөнүндө маалыматтар – өндүрүүчү же берүүчү жөнүндө маалыматтар, анын ичинде шашылыш кайрылуу үчүн байланышуу маалыматтары;

- «Химиялык продукциянын эскертүүчү маркалоосу. Жалпы талаптар» ГОСТ 31340-2007 Мамлекеттер аралык стандартына ылайык коркунучту аныктоо (эскертүүчү маркалоодо коркунучту сүрөттөөнүн милдеттүү элементтери болуп төмөнкүлөр саналат: коркунуч белгиси, сигналдык сөз, коркунучтун кыскача мүнөздөмөсү);

- «Химиялык продукциянын эскертүүчү маркалоосу. Жалпы талаптар» ГОСТ 31340-2007 Мамлекеттер аралык стандартына ылайык коркунучтун алдын алуу боюнча чаралар;

- продукциянын партиясынын реквизиттери: а) продукцияны идентификациялоону камсыз кылган ал жөнүндө маалыматтар (тип, марка, модель, артикул жана башкалар); б) продукция ага ылайык даярдалган документтин (документтердин) аталышы реквизиттери (техникалык регламент, стандарт, уюмдун стандарты, техникалык шарттар (бар болсо) же башка ченемдик документ); в) Бажы союзунун Тышкы экономикалык ишинин бирдиктүү товардык номенклатурасына ылайык продукциянын коду (коддору); с) жана башкалар;

- химиялык продукцияны коопсуз урунуу боюнча алда канча толук маалымат Коопсуздук паспортунда бар экенин көрсөтүү.

4.2. Коркунучтун ар бир түрүнүн ар бир классы боюнча Өкмөттүн ушул токтомунун 1, 2, 3-тиркемелерине ылайык коркунучтун айрым белгиси, сигналдык сөз жана коркунучтун кыскача мүнөздөмөсү берилет. Эскертүүчү маркалоодо анын элементтери 5-тиркемеге ылайык жайгашат.

4.3. Коркунучтун белгилери (пиктограмма) мамлекеттер аралык ГОСТ 31340-2007 «Химиялык продукцияны эскертүүчү маркалоо. Жалпы талаптар» стандартына ылайык аткарылууга тийиш.

4.4. Коркунучтун белгилери:

- ачык фондо жайгашууга;

- бири-биринин катарында жана идиштин бир эле бетинде жайгашууга (зарылчылык болгон учурда коркунучтун бир нече белгилери жайгашат);

- идиште идиштин эч бир башка бөлүгү же маркалоонун башка элементтери коркунучтун белгилерин жаап жана (же) тосуп калбагыдай түрдө жайгашууга;

- эскертүүчү маркалоонун бетинин аянтынын 1/25 кем эмес бөлүгүн ээлөөгө тийиш.

4.5. Эгерде идиштин өлчөмдөрү жана формасы ушул берененин 3- жана 4-пункттарынын талаптарына ылайык коркунучтун белгисин жайгаштырууга мүмкүндүк бербесе, коркунучтун белгиси идишке бекем бекитилген этикетканын жардамы менен же башка ылайыктуу ыкма менен жазылууга тийиш.

4.6. Коркунучтун символу – графикалык элемент, ал тигил же бул маалыматты кыскача түрдө берет.

4.7. Коркунучтун символдору мамлекеттер аралык ГОСТ 31340-2007 стандартына ылайык коркунучтун белгисинде тартылат (4-тиркеме).

4.8. Химиялык продукциянын маркалоосунда коркунучтун бир нече символун жайгаштырган учурда төмөнкүдөй эрежелерди сактоо зарыл:

- «баш сөөк жана кайчылашкан жиликтер» коркунуч символун жайгаштырган учурда, «илеп белгиси» коркунуч символу тартылбайт;

- терини оюп кетүүнү (некроз)/дүүлүктүрүүнү жана/же көздүн олуттуу бузулушун/көздүн былжыр чел кабыгынын дүүлүгүшүн пайда кылган химиялык продукцияны белгилөө үчүн колдонулуучу «эки пробиркадан куюлган жана металлга жана колго так калтыруучу суюктук» коркунуч символун жайгаштырган учурда, көздү же терини дүүлүктүргөн продукцияны белгилөө үчүн «илеп белгиси» коркунуч символу тартылбайт;

- дем алган учурда сенсибилизациялоочу таасири бар продукцияны маркалоо үчүн «адамдын ден соолугу үчүн коркунучтуу» коркунуч символун жайгаштырган учурда, териге тийген учурда сенсибилизациялоочу таасирди белгилөө үчүн «илеп белгиси» коркунуч символу тартылбайт.

4.9. мамлекеттер аралык ГОСТ 31340-2007 стандартына ылайык химиялык продукциянын коркунучтуулук классына (чакан классына, тибине) жараша, төмөнкүдөй сигналдык сөздөр колдонулат: «Коркунучтуу» же «Абайла».

«Коркунучтуу» сигналдык сөзүн колдонгон учурда «Абайла» сигналдык сөзү колдонулбайт.

4.10. Коркунучтун алдын алуу боюнча чаралар (эскертүүчү чаралар) төмөнкүдөй төрт топко бөлүнөт:

* химиялык продукцияны коопсуз пайдалануу боюнча алдын алуучу чаралар – «Эскертүү»;
* өзгөчө кырдаалдардын алдын алуу боюнча чаралар жана алгачкы жардам чаралары – «Арекеттер»;
* химиялык продукцияны коопсуз сактоо боюнча алдын алуучу чаралар – «Сактоо»;
* химиялык продукцияны коопсуз утилдештирүү боюнча алдын алуучу чаралар – «Утилдештирүү»;
* жана мамлекеттер аралык ГОСТ 31340-2007 стандартына ылайык химиялык продукциянын маркалоосунда көрсөтүлөт.

4.11. Керектөөчүлөр үчүн маалыматта жана (же) маркалоо жазылган жерде мамлекеттер аралык ГОСТ 31340-2007 стандартына ылайык коркунучтуу химиялык продукциянын таасиринен жекече коргонуунун зарыл каражаттары жөнүндө маалымдаган кошумча символдор жайгаштырылышы мүмкүн.

4.12. Коркунучтуу жүктөрдү ташуу учурунда транспорттук идишке БУУнун коркунучтуу жүктөрдү ташуу боюнча типтүү эрежелерине ылайык коркунуч белгиси коюлат. Транспорттук идиш ошондой эле керектөөчү болуп саналган учурларда транспорттук талаптар ГМТга карата талаптарга кошумча түрдө колдонулат.

**5. Химиялык продукциянын Коопсуздук паспортун толтурууга талаптар**

1. Химиялык продукцияны жасап-чыгаруучу (жасап-чыгаруучу ыйгарым укук берген жак), жүгүртүүгө чыгарган импорттоочу Маалыматтык-талдоо чакан тутумуна химиялык продукция жөнүндө маалыматтарды киргизүү аркылуу Коопсуздук паспортун түзөт жана анда камтылган маалыматтар үчүн жоопкерчилик тартат.

2. Коопсуздук паспорту химиялык продукцияга коштоо документациясынын курамына киргизилиши мүмкүн.

3. Коопсуздук паспорту химиялык продукция жүгүртүүгө чыгарылганга чейин толтурулат.

4. Коопсуздук паспорту төмөнкүдөй бөлүмдөрдү камтыйт:

* идентификациялоо;
* коркунучту (коркунучтарды) идентификациялоо;
* курам/ компоненттер жөнүндө маалымат;
* алгачкы жардам чаралары;
* өрт өчүрүү чаралары;
* авариялык абага чыгаруу/агызып чыгаруу учурунда көрүлүүчү чаралар;
* продукцияны сактоо учурунда аны менен иштөө;
* таасирге контролдук кылуу чаралары, жекече коргонуу;
* физикалык-химиялык касиеттер;
* туруктуулук жана реакциялык кудурет;
* токсикологиялык маалымат;
* айлана – чөйрөгө тийгизген таасири тууралуу маалымат;
* утилдештирүү жөнүндө маалымат;
* транспорттук маалымат;
* улуттук жана эл аралык укуктук жөнгө салуу жөнүндө маалымат;
* кошумча маалымат.

Коопсуздук паспортунун тиешелүү бөлүмдөрүндө камтылууга тийиш болгон маалыматтарга жалпы талаптар мамлекеттер аралык ГОСТ 30333-2007 «Химиялык продукциянын Коопсуздук паспорту. Жалпы талаптар» стандартында келтирилген.

5. Коопсуздук паспортунун түп нускасы жасап-чыгаруучуда (жасап-чыгаруучу ыйгарым укук берген жакта), импорттоочуда, ошондой эле Маалыматтык-талдоо чакан тутумунда электрондук документ түрүндө сакталат.

6. Коопсуздук паспортунун колдонулушунун мөөнөтү чектелбейт.

7. Коопсуздук паспорту төмөнкүдөй учурларда жаңыланууга жана кайра басып чыгарылууга тийиш:

* жасап-чыгаруучунун (жасап-чыгаруучу ыйгарым укук берген жактын), импорттоочунун аталышы жана (же) дареги өзгөргөн учурда;
* химиялык продукцияны өндүрүүгө негиз болгон документ жокко чыгарылганда, кайра каралганда же өзгөртүлгөндө;
* ушул токтомдун 3-беренесинин талаптарына ылайык кайталап классификациялоого алып келген химиялык продукциянын курамы өзгөргөндө;
* Коопсуздук паспортунун тиешелүү бөлүмдөрүнө киргизилген маалыматтардын толук жана ишенимдүү болушун жогорулаткан кошумча же жаңы маалымат келип түшкөндө.

8. Химиялык продукцияны жасап-чыгаруучулар (жасап-чыгаруучу ыйгарым укук берген жактар), импорттоочулар Маалыматтык-талдоо чакан тутумунда жайгаштырылган маалыматтарды жаңылоо жөнүндө билдирүү аркылуу Коопсуздук паспортунун жаңы редациясын чыгарууга чейинки 12 айдын ичинде химиялык продукцияны алган негизги керектөөчүлөргө жаңы редакция чыгарылгандыгы жөнүндө маалымдоого тийиш.

9. Керектөөчүлөрдүн жана (же) ар кандай таламдаш жеке же юридикалык жактардын талабы боюнча Паспорттун көчүрмөсү аларга акысыз берилүүгө тийиш.

Химиялык

заттардын/аралашмалардын

коркунучтуулугун классификациялоо

тутуму жөнүндө жана коркунуч

тууралуу маалымдоо элементтерине:

маркалоого жана Коопсуздук

паспортуна карата талаптар

жөнүндө жобого карата

1-тиркеме

**Физикалык коркунучтуулук белгилерин маалымдоо элементтери**

1.1-таблица

Жарылуучу заттар үчүн маркалоо элементтери

|  |  |  |  |  |  |  |  |
| --- | --- | --- | --- | --- | --- | --- | --- |
|  | Туруктуу эмес жардыргыч заттар | 1.1-чакан класс | 1.2-чакан класс | 1.3-чакан класс | 1.4-чакан класс | 1.5-чакан класс | 1.6-чакан класс |
| Символ | Жарылуучу бомба | Жарылуучу бомба | Жарылуучу бомба | Жарылуучу бомба | Жарылуучу бомба же 1.4 кызгылт сары фондо\* | 1.5 кызгылт сары фондо\* | 1.6 кызгылт сары фондо\* |
| Сигналдык сөз | Коркунучтуу | Коркунучтуу | Коркунучтуу | Коркунучтуу | Абайла | Коркунучтуу | Сигналдык сөз жок |
| Коркунучтун кыскача мүнөздөмөсү | Туруктуу эмес жардыргыч зат | Жардыргыч зат; массанын жарылуу коркунучу бар | Жардыргыч зат; чачыроо жагынан кыйла коркунуч бар | Жардыргыч зат; өрт чыгуу, жарылуу же чачыроо коркунучу бар | өрт чыгуу же чачыроо коркунучу бар | Басым астында массанын жарылуу мүмкүндүгү | Коркунучун белгилөө жок |

*\*Айрым жөнгө салуу максатында (мисалы, ташуу максатында)заттарга, аралашмаларга же буюмдарга карата колдонулат*

1.2-таблица

Тутануучу газдар (анын ичинде химиялык жактан туруксуз газдар) үчүн маркалоо элементтери

|  |  |  |  |  |
| --- | --- | --- | --- | --- |
|  | Тутануучу газдар | | Химиялык жактан туруксуз газдар | |
|  | 1-класс | 2-класс | А классы | В классы |
| Символ | Жалын | Символу жок | Символу жок | Символу жок |
| Сигналдык сөз | Коркунучтуу | Абайла | Кошумча сигналдык сөзү жок | Кошумча сигналдык сөзү жок |
| Коркунучтун кыскача мүнөздөмөсү | Өтө тез тутануучу газ | Тутануучу газ | Реакция болгон учурунда кала берсе аба жокто жарылууга алып келет | Реакция болгондо басым жогору учурда жана/же температура учурунда кала берсе аба жокто жарылууга алып келет |

1.3-таблица

Тутантуучу жана тутанбай турган аэрозолдор үчүн маркалоо элементтери

|  |  |  |  |
| --- | --- | --- | --- |
|  | 1-класс | 2-класс | 3-класс |
| Символ | Жалын | Жалын | Символу жок |
| Сигналдык сөз | Коркунучтуу | Абайла | Абайла |
| Коркунучтун кыскача мүнөздөмөсү | Өтө тез тутануучу аэрозоль.  Басым астындагы баллон:  ысыганда жарылып кетиши мүмкүн | тутануучу аэрозоль.  Басым астындагы баллон:  ысыганда жарылып кетиши мүмкүн | Басым астындагы баллон: ысыганда жарылып кетиши мүмкүн |

1.4-таблица

Кычкылдануучу газдар үчүн маркалоо элементтери

|  |  |
| --- | --- |
|  | 1-класс |
| Символ | Чөйрөнүн үстүндөгү жалын |
| Сигналдык сөз | Коркунучтуу |
| Коркунучтун кыскача мүнөздөмөсү | Отту пайда кылышы же күчөтүшү мүмкүн, кычкылданткыч |

1.5-таблица

Басым астындагы газдарды маркалоо элементтери

|  |  |  |  |  |
| --- | --- | --- | --- | --- |
|  | Кысылган газ | Суюлтулган газ | Суюлтулган муздатылган газ | Эритилген газ |
| Символ | Газ баллону | Газ баллону | Газ баллону | Газ баллону |
| Сигналдык сөз | Абайла | Абайла | Абайла | Абайла |
| Коркунучтун кыскача мүнөздөмөсү | Басым астындагы газды камтыйт: ысыганда жарылып кетиши мүмкүн | Басым астындагы газды камтыйт: ысыганда жарылып кетиши мүмкүн | Муздатылган газды камтыйт: үшүк алууну же травманы пайда кылышы мүмкүн | Басым астындагы газды камтыйт: ысыганда жарылып кетиши мүмкүн |

1.6-таблица

|  |  |  |  |  |
| --- | --- | --- | --- | --- |
| Тутануучу суюктуктарды маркалоо элементтери | 1-класс | 2-класс | 3-класс | Класс 4 |
| Символ | Жалын | Жалын | Жалын | Символу жок |
| Сигналдык сөз | Коркунучтуу | Коркунучтуу | Абайла | Абайла |
| Коркунучтун кыскача мүнөздөмөсү | Өтө тез тутануучу суюктук, буулары аба менен бирге жарылуу коркунучу бар аралашманы пайда кылат | Тез тутануучу суюктук, буулары аба менен бирге жарылуу коркунучу бар аралашманы пайда кылат | Тутануучу суюктук, буулары аба менен бирге жарылуу коркунучу бар аралашманы пайда кылат | Күйүүчү суюктук |

1.7-таблица

Тутануучу катуу заттар үчүн маркалоо элементтери

|  |  |  |
| --- | --- | --- |
|  | 1-класс | 2-класс |
| Символ | Жалын | Жалын |
| Сигналдык сөз | Коркунучтуу | Абайла |
| Коркунучтун кыскача мүнөздөмөсү | Тутануучу катуу зат | Тутануучу катуу зат |

1.8-таблица

Өзүнөн-өзү ажыроочу заттарды жана алардын аралашмаларын маркалоо элементтери

|  |  |  |  |  |  |
| --- | --- | --- | --- | --- | --- |
|  | А тиби | В тиби | С жана D типтери | E жана F типтери | G тиби\* |
| Символ | Жарылуучу бомба | Жарылуучу бомба жана жалын | Жалын | Жалын | Бул класс үчүн маркалоо элементтери каралган эмес |
| Сигналдык сөз | Коркунучтуу | Коркунучтуу | Коркунучтуу | Абайла |
| Коркунучтун кыскача мүнөздөмөсү | Ысыганда жарылып кетиши мүмкүн | Ысыганда өрт же жарылуу болушу мүмкүн | Ысыганда өрт чыгышы мүмкүн | Ысыганда өрт чыгышы мүмкүн |

*\*G тибинин элементтери үчүн маркалоо каралган эмес, бирок ал коркунучтуулуктун башка класттарына тиешелүү касиеттер бар экендиги жагынан текшерилүүгө тийиш.*

1.9-таблица

Пирофордук суюктуктар үчүн маркалоо элементтери

|  |  |
| --- | --- |
|  | 1-класс |
| Символ | Жалын |
| Сигналдык сөз | Коркунучтуу |
| Коркунучтун кыскача мүнөздөмөсү | Ачык абада өзүнөн-өзү тутанат |

1.10-таблица

Пирофордук катуу заттар үчүн маркалоо элементтери

|  |  |
| --- | --- |
|  | 1-класс |
| Символ | Жалын |
| Сигналдык сөз | Коркунучтуу |
| Коркунучтун кыскача мүнөздөмөсү | Ачык абада өзүнөн-өзү тутанат |

1.11-таблица

Өзүнөн-өзү ысып кетүүчү заттар жана алардын аралашмалары үчүн маркалоо элементтери

|  |  |  |
| --- | --- | --- |
|  | 1-класс | 2-класс |
| Символ | Жалын | Жалын |
| Сигналдык сөз | Коркунучтуу | Абайла |
| Коркунучтун кыскача мүнөздөмөсү | Өзүнөн-өзү ысып кетүүчү; тутанып кетиши мүмкүн | Көп сандагы өзүнөн-өзү ысып кетүүчү; тутанганга чейин өзүнөн-өзү ысып кетиши мүмкүн |

1.12-таблица

Сууга тийгенде тутануучу газды бөлүп чыгарган заттар жана алардын аралашмалары үчүн маркалоо элементтери

|  |  |  |  |
| --- | --- | --- | --- |
|  | 1-класс | 2-класс | 3-класс |
| Символ | Жалын | Жалын | Жалын |
| Сигналдык сөз | Коркунучтуу | Коркунучтуу | Абайла |
| Коркунучтун кыскача мүнөздөмөсү | Сууга тийгенде тутануучу газды бөлүп чыгарат, алар өзүнөн-өзү тутанып кетиши мүмкүн | Сууга тийгенде тутануучу газды бөлүп чыгарат | Сууга тийгенде тутануучу газды бөлүп чыгарат |

1.13-таблица

Кычкылдануучу суюктуктар үчүн маркалоо элементтери

|  |  |  |  |
| --- | --- | --- | --- |
|  | 1-класс | 2-класс | 3-класс |
| Символ | Чөйрөнүн үстүндөгү жалын | Чөйрөнүн үстүндөгү жалын | Чөйрөнүн үстүндөгү жалын |
| Сигналдык сөз | Коркунучтуу | Коркунучтуу | Абайла |
| Коркунучтун кыскача мүнөздөмөсү | Тутанып же жарылып кетиши мүмкүн; күчтүү кычкылдантуучу | Отту күчөтүшү мүмкүн; кычкылдантуучу | Отту күчөтүшү мүмкүн; кычкылдантуучу |

1.14-таблица

Кычкылдантуучу катуу заттар үчүн маркалоо элементтери

|  |  |  |  |
| --- | --- | --- | --- |
|  | 1-класс | 2-класс | 3-класс |
| Символ | Чөйрөнүн үстүндөгү жалын | Чөйрөнүн үстүндөгү жалын | Чөйрөнүн үстүндөгү жалын |
| Сигналдык сөз | Коркунучтуу | Коркунучтуу | Абайла |
| Коркунучтун кыскача мүнөздөмөсү | Тутанып же жарылып кетиши мүмкүн; күчтүү кычкылдантуучу | Отту күчөтүшү мүмкүн; кычкылдантуучу | Отту күчөтүшү мүмкүн; кычкылдантуучу |

1.15-таблица

Органикалык пероксиддер үчүн маркалоо элементтери

|  |  |  |  |  |  |
| --- | --- | --- | --- | --- | --- |
|  | А тиби | В тиби | С жана D типтери | E жана F типтери | G тиби\* |
| Символ | Жарылуучу бомба | Жарылуучу бомба жана жалын | жалын | жалын | Бул класс үчүн маркалоо элементтери каралган эмес |
| Сигналдык сөз | Коркунучтуу | Коркунучтуу | Коркунучтуу | Абайла |
| Коркунучтун кыскача мүнөздөмөсү | Ысыганда жарылып кетиши мүмкүн | Ысыганда тутанып же жарылып кетиши мүмкүн | Ысыганда тутанып кетиши мүмкүн | Ысыганда тутанып кетиши мүмкүн |

*\*G тибинин элементтери үчүн маркалоо каралган эмес, бирок ал коркунучтуулуктун башка класттарына тиешелүү касиеттер бар экендиги жагынан текшерилүүгө тийиш.*

1.16-таблица

Металлдын коррозиясын пайда кылган заттар жана алардын аралашмалары үчүн маркалоо элементтери

|  |  |
| --- | --- |
|  | 1-класс |
| Символ | Коррозия |
| Сигналдык сөз | Абайла |
| Коркунучтун кыскача мүнөздөмөсү | Металлдын коррозиясын пайда кылышы мүмкүн |

Химиялык заттардын/аралашмалардын

коркунучтуулугун классификациялоо

тутуму жөнүндө жана коркунуч тууралуу

маалымдоо элементтерине:

маркалоого жана Коопсуздук паспортуна

карата талаптар жөнүндө жобого карата

2-тиркеме

**Адамдын ден соолугу үчүн коркунучтуулук белгилерин маалымдоо элементтери**

2.1-таблица

Өтө токсиндүүлүктү маркалоо элементтери

|  |  |  |  |  |  |  |
| --- | --- | --- | --- | --- | --- | --- |
|  |  | 1-класс | 2-класс |  |  |  |
| Символ | | Баш сөөк жана жиликтер | Баш сөөк жана жиликтер | Баш сөөк жана жиликтер | Илеп белгиси | Символу жок |
| Сигналдык сөз | | Коркунучтуу | Коркунучтуу | Коркунучтуу | Абайла | Абайла |
| Коркунучтун кыскача мүнөздөмөсү | пероралдык | Жутканда өлүмгө алып келет | Жутканда өлүмгө алып келет | Жутканда токсиндүү | Жутканда зыяндуу | Жутканда зыяндуу болушу мүмкүн |
| дермалдык | Териге тийгенде өлүмгө алып келет | Териге тийгенде өлүмгө алып келет | Териге тийгенде токсиндүү | Териге тийгенде зыяндуу | Териге тийгенде зыяндуу болушу мүмкүн |
| Ингаляциялык таасир эткенде\* | Дем алганда өлүмгө алып келет | Дем алганда өлүмгө алып келет | Дем алганда токсиндүү | Дем алганда зыяндуу | Дем алганда зыяндуу болушу мүмкүн |

*\*Эгерде зат/аралашма коррозиялык катары аныкталса (териге же көзгө таасир жөнүндө маалымат сыяктуу маалыматтардын негизинде) коррозиялык бузулуунун коркунучтуулугу ошондой эле символ жана/же коркунучту белгилөө аркылуу айрым компетенттүү органдар тарабынан белгилениши мүмкүн.*

2.2-таблица

Ачыштырган/теринин дүүлүгүүсүн пайда кылган продукция үчүн маркалоо элементтери

|  |  |  |  |  |  |
| --- | --- | --- | --- | --- | --- |
|  | 1-класс | | | 2-класс | 3-класс |
|  | 1А | 1В | 1С |
| Символ | Оюп кетүү | Оюп кетүү | Оюп кетүү | Илеп белгиси |  |
| Сигналдык сөз | Коркунучтуу | Коркунучтуу | Коркунучтуу | Абайла | Абайла |
| Коркунучтун кыскача мүнөздөмөсү | Теринин кыйла күйүп калышын жана көздүн бузулушун пайда кылат | Теринин кыйла күйүп калышын жана көздүн бузулушун пайда кылат | Теринин кыйла күйүп калышын жана көздүн бузулушун пайда кылат | Теринин дүүлүгүүсүн пайда кылат | Теринин бир аз дүүлүгүүсүн пайда кылат |

2.3-таблица

Көздүн олуттуу бузулушун/дүүлүгүүсүн пайда кылган продукциянын маркалоо элементтери

|  |  |  |  |
| --- | --- | --- | --- |
|  | 1-класс | 2-классА | 2-классВ |
| Символ | Оюп кетүү | Илеп белгиси | Символу жок |
| Сигналдык сөз | Коркунучтуу | Абайла | Абайла |
| Коркунучтун кыскача мүнөздөмөсү | Көздүн олуттуу бузулушун пайда кылат | Көздүн олуттуу дүүлүгүүсүн пайда кылат | Көздүн дүүлүгүүсүн пайда кылат |

2.4-таблица

Респиратордук же тери сенсибилизациясы боюнча маркалоо элементтери

|  |  |  |
| --- | --- | --- |
|  | Респиратордук сенсибилизация 1-класс жана 1А жана 1В чакан класстары | Тери сенсибилизациясы 1-класс жана 1А жана 1В чакан класстары |
| Символ | Адамдын ден соолугу үчүн коркунуч | Адамдын ден соолугу үчүн коркунуч |
| Сигналдык сөз | Коркунучтуу | Абайла |
| Коркунучтун кыскача мүнөздөмөсү | Аллергиянын же астманын симптомдорун же абаны жуткан учурда дем алуунун оорлошун пайда кылышы мүмкүн | Териде аллергиялык реакцияны пайда кылышы мүмкүн |

2.5-таблица

Түйүлдүк клеткалардын мутагендигин маркалоо элементтери

|  |  |  |
| --- | --- | --- |
|  | 1-класс  1А жана 1В чакан класстары | 2-класс |
| Символ | Адамдын ден соолугу үчүн коркунуч | Адамдын ден соолугу үчүн коркунуч |
| Сигналдык сөз | Коркунучтуу | Абайла |
| Коркунучтун кыскача мүнөздөмөсү | Генетикалык кемчиликтерди пайда кылышы мүмкүн (эгерде коркунучту пайда кылган келип түшүүнүн башка жолдору жок экени ишенимдүү далилденсе, организмге келип түшүүнүн жолдорун көрсөтүү) | Генетикалык кемчиликтерди пайда кылуу жагынан шектенүүлөр бар (эгерде коркунучту пайда кылган келип түшүүнүн башка жолдору жок экени ишенимдүү далилденсе, организмге келип түшүүнүн жолдорун көрсөтүү) |

2.6-таблица

Канцерогендикти маркалоо элементтери

|  |  |  |
| --- | --- | --- |
|  | 1-класс  1А жана 1В чакан класстары | 2-класс |
| Символ | Адамдын ден соолугу үчүн коркунуч | Адамдын ден соолугу үчүн коркунуч |
| Сигналдык сөз | Коркунучтуу | Абайла |
| Коркунучтун кыскача мүнөздөмөсү | Ракты пайда кылышы мүмкүн (эгерде коркунучту пайда кылган келип түшүүнүн башка жолдору жок экени ишенимдүү далилденсе, организмге келип түшүүнүн жолдорун көрсөтүү) | Ракты пайда кылуу жагынан шектенүүлөр бар (эгерде коркунучту пайда кылган келип түшүүнүн башка жолдору жок экени ишенимдүү далилденсе, организмге келип түшүүнүн жолдорун көрсөтүү) |

2.7-таблица

Репродуктивдүү токсиндүүлүк жөнүндө эскерткен маркалоо элементтери

|  |  |  |  |
| --- | --- | --- | --- |
|  | 1-класс | 2-класс | Лактацияга же ал аркылуу таасир этүү үчүн кошумча класс |
| Символ | Адамдын ден соолугу үчүн коркунуч | Адамдын ден соолугу үчүн коркунуч | Символу жок |
| Сигналдык сөз | Коркунучтуу | Абайла | Сигналдык сөзү жок |
| Коркунучтун кыскача мүнөздөмөсү | Фертилдикке таасир этиши же төрөлгөн балага зыян келтириши мүмкүн (эгерде конкреттүү таасир жөнүндө белгилүү болсо, аны көрсөтүү), () | Фертилдикке таасир этиши же төрөлгөн балага зыян келтириши жагынан шектенүү бар (эгерде конкреттүү таасир жөнүндө белгилүү болсо, аны көрсөтүү), (эгерде коркунучту пайда кылган келип түшүүнүн башка жолдору жок экени ишенимдүү далилденсе, организмге келип түшүүнүн жолдорун көрсөтүү) | Эмчек эмген балдарга зыян келтириши мүмкүн |

2.8-таблица

Бир жолу таасир эткен учурда адамдын конкреттүү бута-органы үчүн токсиндүүлүгү бар химиялык продукцияны маркалоо элементтери

|  |  |  |  |
| --- | --- | --- | --- |
|  | 1-класс | 2-класс | 3-класс |
| Символ | Адамдын ден соолугу үчүн коркунуч | Адамдын ден соолугу үчүн коркунуч | Илеп белгиси |
| Сигналдык сөз | Коркунучтуу | Абайла | Абайла |
| Коркунучтун кыскача мүнөздөмөсү | Органдарга зыян келтирет (эгерде бул белгилүү болсо, бардык козгогон органдарды көрсөтүү же эгерде коркунучту пайда кылган келип түшүүнүн башка жолдору жок экени ишенимдүү далилденсе, организмге келип түшүүнүн жолдорун көрсөтүү) | Органдарга зыян келтирет (эгерде бул белгилүү болсо, бардык козгогон органдарды көрсөтүү же эгерде коркунучту пайда кылган келип түшүүнүн башка жолдору жок экени ишенимдүү далилденсе, организмге келип түшүүнүн жолдорун көрсөтүү) | Дем алуу органдарынын дүүлүгүүсүн пайда кылышы мүмкүн же уйкуну келтирип жана баш айландырышы мүмкүн |

2.9-таблица

Көп жолу таасир эткен учурда адамдын конкреттүү бута-органы үчүн токсиндүүлүгү бар химиялык продукцияны маркалоо элементтери

|  |  |  |
| --- | --- | --- |
|  | 1-класс | 2-класс |
| Символ | Адамдын ден соолугу үчүн коркунуч | Адамдын ден соолугу үчүн коркунуч |
| Сигналдык сөз | Коркунучтуу | Абайла |
| Коркунучтун кыскача мүнөздөмөсү | Узак же көп жолу таасир этүүнүн натыйжасында органдарга (эгерде бул белгилүү болсо, таасир эткен бардык органдарды көрсөтүү) зыян келтирет (эгерде коркунучту пайда кылган келип түшүүнүн башка жолдору жок экени ишенимдүү далилденсе, организмге келип түшүүнүн жолдорун көрсөтүү) | Узак же көп жолу таасир этүүнүн натыйжасында органдарга (эгерде бул белгилүү болсо, таасир эткен бардык органдарды көрсөтүү) зыян келтирет (эгерде коркунучту пайда кылган келип түшүүнүн башка жолдору жок экени ишенимдүү далилденсе, организмге келип түшүүнүн жолдорун көрсөтүү) |

2.10-таблица

Аспирация учурунда токсиндүүлүктү маркалоо элементтери

|  |  |  |
| --- | --- | --- |
|  | 1-класс | 2-класс |
| Символ | Адамдын ден соолугу үчүн коркунуч | Адамдын ден соолугу үчүн коркунуч |
| Сигналдык сөз | Коркунучтуу | Абайла |
| Коркунучтун кыскача мүнөздөмөсү | Жутканда жана дем алуу жолдоруна түшкөндө өлүмгө алып келиши мүмкүн | Жутканда жана дем алуу жолдоруна түшкөндө зыяндуу болушу мүмкүн |

Химиялык заттардын/аралашмалардын

коркунучтуулугун классификациялоо

тутуму жөнүндө жана коркунуч тууралуу

маалымдоо элементтерине:

маркалоого жана Коопсуздук паспортуна

карата талаптар жөнүндө жобого карата

3-тиркеме

**Айлана-чөйрө үчүн коркунучтуулук белгилерин маалымдоо элементтери**

3.1-таблица

Суу чөйрөсү үчүн коркунуч жөнүндө маркалоо элементтери:

Курч

|  |  |  |  |
| --- | --- | --- | --- |
|  | 1-класс | 2-класс | 3-класс |
| Символ | Айлана-чөйрө | Символу жок | Символу жок |
| Сигналдык сөз | Абайла | Сигналдык сөзү жок | Сигналдык сөзү жок |
| Коркунучтун кыскача мүнөздөмөсү | Суу организмдери үчүн өтө токсиндүү | Суу организмдери үчүн токсиндүү | Суу организмдери үчүн зыяндуу |

3.2-таблица

Суу чөйрөсү үчүн коркунуч жөнүндө маркалоо элементтери:

Өнөкөт

|  |  |  |  |  |
| --- | --- | --- | --- | --- |
|  | 1-класс | 2-класс | 3-класс | Класс 4 |
| Символ | Айлана-чөйрө | Айлана-чөйрө | Символу жок | Символу жок |
| Сигналдык сөз | Абайла | Сигналдык сөзү жок | Сигналдык сөзү жок |  |
| Коркунучтун кыскача мүнөздөмөсү | Узак мөөнөттүү кесепеттери менен суу организмдери үчүн өтө токсиндүү | Узак мөөнөттүү кесепеттери менен суу организмдери үчүн токсиндүү | Узак мөөнөттүү кесепеттери менен суу организмдери үчүн зыяндуу | Суу организмдери үчүн узак мөөнөттүү кесепеттерди пайда кылышы мүмкүн |

3.3-таблица

Озон катмары үчүн коркунучтуу заттар жана аралашмалар үчүн маркалоо элементтери

|  |  |
| --- | --- |
|  | 1-класс |
| Символ | Илеп белгиси |
| Сигналдык сөз | Абайла |
| Коркунучтун кыскача мүнөздөмөсү | Озон катмарын бузуу аркылуу адамдын ден соолугуна жана айлана-чөйрөгө зыян келтирет. |

Химиялык заттардын/аралашмалардын коркунучтуулугун

классификациялоо тутуму жөнүндө жана

коркунуч тууралуу маалымдоо элементтерине:

маркалоого жана Коопсуздук паспортуна карата

талаптар жөнүндө жобого карата

4-тиркеме

**Пиктограммалар**

|  |  |  |
| --- | --- | --- |
| Жалын | Чөйрөнүн үстүндөгү жалын | Жарылуучу бомба |
| Газ үчүн баллон | Коррозия/оюп кетүү  Эки пробиркадан куюлган жана металлга жана колго так калтыруучу суюктуктар | Баш сөөк жана кайчылашкан жиликтер |
| Илеп белгиси | Айлана-чөйрө  Куураган бак жана өлгөн балык | Адамдын ден соолугу үчүн коркунуч |

Химиялык заттардын/аралашмалардын коркунучтуулугун

классификациялоо тутуму жөнүндө жана

коркунуч тууралуу маалымдоо элементтерине:

маркалоого жана Коопсуздук паспортуна карата

талаптар жөнүндө жобого карата

5-тиркеме

**Эскертүүчү маркалоодогу элементтердин жайгашуу схемасы**

**Продукциянын аталышы же аны идентификациялоо**

****

**Сигналдык сөз**

**Физикалык коркунучтар, ден соолук жана айлана-чөйрө үчүн**

**коркунучтар жөнүндө маалымат**

**Кошумча маалымат**

**Сак болуу чаралары**

**Алгачкы жардам чаралары жөнүндө маалымат**

**Компаниянын аталышы жана дареги**